ચેન્નઈના કેપ્ટન મહેન્દ્ર સિંહ ધોનીએ પોતાની ઓપનિંગ જોડીમાં ફેરફાર કર્યા છે. જોકે, શેન વૉટસનનું સ્થાન નક્કી છે. તેની સાથે ક્યારેય અંબાતી રાયડૂ તો ક્યારેય ફાફ ડૂ પ્લેસિસ શરૂઆત કરવા માટે આવે છે. રાજસ્થાન વિરુદ્ધ વૉટસનની સાથે કોણ ઈનિંગ શરૂઆત માટે ઉતરશે તે તો છેલ્લી ઘડીએ જ જાણવા મળશે. રાયડૂ આ સીઝનમાં જબરદસ્ત ફોર્મમાં છે. સુરેશ રૈનાના બેટથી હજુ સુધી કોઈ મોટી ઈનિંગ નીકળી નથી અને ટીમને તેની પાસેથી મોટી અપેક્ષા રહેશે. નીચલા ક્રમે તોફાની ઈનિંગ્સ રમીને ધોની ટીમને જીત અપાવવામાં મહત્વની ભૂમિકા ભજવી રહ્યો છે.